นำสินฯ รุกครึ่งปีหลัง เจาะกลุ่มรถรุ่นใหญ่
นำสินประกันภัยอัดแคมเปญ &#8220;SUV ดับเบิ้ลเซฟ&#8221; ซ่อมห้างราคาเดียว
6 ส.ค. 2558

นำสินประกันภัยอัดแคมเปญ “SUV ดับเบิ้ลเซฟ” ซ่อมห้างราคาเดียว
นายเลิศชาย ประภาศิริรัตน์ รองกรรมการผู้อำนวยการ บริษัท นำสินประกันภัย เปิดเผยว่า บริษัทได้ออกสินค้าใหม่แคมเปญประกันภัยรถยนต์ “นำสิน SUV ดับเบิ้ลเซฟ” เบี้ยราคาเดียวทุกทุนประกันภัย โดยค่าเบี้ยประกันซ่อมห้างรวม พ.ร.บ. 1.7 หมื่นบาท และซ่อมอู่มาตรฐานในเครือข่ายบริการของนำสิน สำหรับรถที่อายุ 4-7 ปี เบี้ยประกันรวม พ.ร.บ. 1.45 หมื่นบาท เพื่อรุกตลาดครึ่งปีหลัง ซึ่งกลุ่มรถยนต์อเนกประสงค์ SUV มีโอกาสที่ดี เห็นได้จากค่ายรถยนต์ใหญ่กำลังทำตลาดในไทยอย่างจริงจังมากขึ้นเมื่อเทียบกับปีที่ผ่านมา ทั้งนี้ส่วนหนึ่งอาจเนื่องมาจากการใช้งานที่สามารถทำได้หลากหลายมีรูปลักษณ์ที่สวยงาม นอกจากนี้ยังมีรถรุ่นใหม่ที่เปิดตัวซึ่งเป็นยี่ห้อที่ได้รับความนิยมในตลาดอยู่แล้ว 
“เราเห็นโอกาสสร้างยอดขายในตลาดที่ดี คาดว่าจะได้รับการตอบรับที่ดีและตั้งเป้าไว้ว่าในช่วง 5 เดือน สร้างผลงานเบี้ยประกันภัยกลุ่มรถ SUV ได้ไม่ต่ำกว่า 80 ล้านบาท โดย 5 เดือนแรกบริษัทมีเบี้ยรับรวม 771.33 ล้านบาท เพิ่มขึ้น 8.85%” นายเลิศชาย กล่าว